O reuniune de suflet

Joi, 16 decembrie 2021, în sala de festivități a Fundației LiterarIstorice Stoika, a avut loc un eveniment omagial-cultural dedicat colaboratorilor noștri, Geo Călugăru și Ștefan Păun. Au participat personalități ale culturii Capitalei precum: Nicolae Georgescu, Corneliu Zeana, Mihai Maxim, Paula Romanescu, Gheorghe Țiclete, Ion Rațiu, Alexandru Ciocioi, Cleopatra Luca, Nicușor Constantinescu, Eugenia Duță, Elena Armenescu, Viorel Gaftea, Maria Petrescu, Rizea Georgescu, Doina Bârcă, Andrei Gheorghe, Horațiu Măndășescu, Vergil-Cojocaru Cover.

Deoarece pandemia își pune cu prisosință amprenta sa nefastă și asupra organizării de evenimente a trebuit ca să fie devansate, când e o oarecare stare de libertate. Geo Călugăru va împlini pe 27 ianuarie 80 de ani, astfel că sărbătorirea lui a avut loc cu acest prilej. Cunoscut scriitor, organizator de evenimente culturale diverse, membru al Uniunii Scriitorilor din România, cu o activitate continuă de peste 50 de ani, a fost amplu prezentat de către cei care îl cunosc sau cu care a colaborat.

Ștefan Păun – profesor universitar doctor, cu o bogată activitate în conducerea unor instituții de învățământ superior, scriitor – cu o vastă și diversă apariție de carte – a fost sărbătorita onomastica sa ce va fi pe 27 decembrie. O serie de vorbitori i-au adus felicitări de sănătate și tradiționalul La Mulți Ani.

Evenimentul a fost organizat de Florian Laurențiu Stoica – Președintele Fundației LiterarIstorice Stoika și moderat de Doina Bârcă – secretar literar. Programul a fost însoțit de un frumos recital de flaut interpretat de profesorul Nicolae Maxim. A interpretat partituri de muzică populară profesorul Gabi Gorjanul. În final, cunoscuta actriță Doina Ghițescu a susținut un spumos recital format din momente vesele și muzică de petrecere. A urmat cum este obiceiul, partea de gastronomie, prilej de socializare a celor prezenți.

La mulți ani! Geo Călugăru | Ștefan Păun

Redacţia

Contents